แบบแผนนำเสนอคลองไทย
**คลองไทย** (หรือในอดีตรู้จักกันในนาม **คลองกระ** หรือ **คลองคอคอดกระ**) หมายถึง แผนการก่อสร้างคลองขนาดใหญ่ซึ่งตัดผ่านภาคใต้ของประเทศไทย เพื่อสนับสนุนการขนส่งภายในพื้นที่ เพื่อเชื่อมทะเลอันดามันกับอ่าวไทย

คลองนี้จะเป็นทางเลือกในการสัญจรผ่านช่องแคบมะละกาและทำให้การขนส่งน้ำมันไปญี่ปุ่นและจีนสั้นลง 1,200 กิโลเมตร จีนจัดให้มันเป็นส่วนหนึ่งของเส้นทางสายไหมทางน้ำในคริสต์ศตวรรษที่ 21 คลองตามแบบแผนนำเสนอใน ค.ศ. 2015 มีความยาว 102 กิโลเมตร กว้าง 400 เมตร และลึก 25 เมตร โดยมีการหารือและสำรวจแผนงานคลองหลายครั้ง ต้นทุน ความกังวลด้านสิ่งแวดล้อม และข้อกังวลด้านภูมิรัฐศาสตร์ได้รับการชั่งน้ำหนักเทียบกับผลประโยชน์ทางเศรษฐกิจและกลยุทธ์ที่อาจเกิดขึ้น

ในเดือนกุมภาพันธ์ ค.ศ. 2018 นายกรัฐมนตรีไทย ประยุทธ์ จันทร์โอชา ประกาศว่าคลองนี้ไม่ใช่สิ่งสำคัญของรัฐบาล อย่างไรก็ตาม ในวันที่ 16 มกราคม ค.ศ. 2020 สภาผู้แทนราษฎรไทยยอมรับที่จะจัดตั้งคณะกรรมการเพื่อศึกษาโครงการคลองไทยภายใน 120 วัน

ประวัติศาสตร์
-------------

แนวคิดการก่อสร้างคลองสามารถติดตามได้จนถึง ค.ศ. 1677 สมัยสมเด็จพระนารายณ์มหาราช ผู้ทรงตรัสถามวิศวกรชาวฝรั่งเศส de Lamar เพื่อศึกษาความเป็นไปได้ของการสร้างทางน้ำตัดผ่านคอคอดกระ เพื่อเชื่อมต่อสงขลากับมะริด (ปัจจุบันอยู่ในประเทศพม่า) แต่วิทยาการสมัยนั้นยังไม่มีความเจริญก้าวหน้าพอ

ใน ค.ศ. 1793 แนวคิดดังกล่าวถูกรื้อฟื้นโดยพระอนุชาของพระบาทสมเด็จพระพุทธยอดฟ้าจุฬาโลก ซึ่งได้เสนอให้มีการก่อสร้างเพื่อป้องกันชายฝั่งด้านตะวันตกจากเรือรบของต่างชาติ ภายหลังพม่าตกเป็นอาณานิคมของอังกฤษในปี ค.ศ. 1863 ได้มีการสำรวจพื้นที่ดังกล่าว แต่ก็พบว่าไม่สามารถก่อสร้างได้ ในปี ค.ศ. 1882 แฟร์ดีน็อง เดอ แลแซ็ปส์ วิศวกรผู้สร้างคลองสุเอซ ได้มาเยี่ยมชมพื้นที่ดังกล่าว แต่ไม่ได้รับพระราชทานอนุญาตจากพระมหากษัตริย์ไทยในการสำรวจเชิงลึก ในปี ค.ศ. 1897 สยามและจักรวรรดิอังกฤษตกลงที่จะไม่มีการก่อสร้างคลองในบริเวณดังกล่าว เพื่อปกป้องการควบคุมการค้าอย่างเบ็ดเสร็จของท่าเรือสิงคโปร์

อ้างอิง
-------

1. ↑  Noorul Shaiful Fitri Abdul Rahman; Nurul Haqimin Mohd Salleh; Ahmad Fayas Ahmad Najib; Lun, Venus Y (21 November 2016). "A descriptive method for analysing the Kra Canal decision on maritime business patterns in Malaysia". *Journal of Shipping and Trade*. **61** (13). doi:10.1186/s41072-016-0016-0.
2. 1 2  "Time to revisit canal project" (Opinion). *Bangkok Post*. 20 January 2020. สืบค้นเมื่อ 20 January 2020.
3. ↑  "Proposed Kra Canal not priority project for Thai govt". *The Straits Times*. 13 February 2018. สืบค้นเมื่อ 13 February 2018.
4. ↑  "History: Ayutthaya Period". *The Kra Canal: New Gateway to Maritime Silk Road*. Thai Chinese Cultural & Economic Association. คลังข้อมูลเก่าเก็บจากแหล่งเดิมเมื่อ 21 May 2015. สืบค้นเมื่อ 19 May 2015.

### ข้อมูลทั่วไป

* Cathcart, R.B. (2008). "Kra Canal (Thailand) excavation by nuclear-powered dredges". *International Journal of Global Environmental Issues*. **8** (3): 248–255. doi:10.1504/IJGENVI.2008.018639.
* Thapa, Rajesh B.; M. Kusanagi; A. Kitazumi; Y. Murayama (October 2007). "Sea navigation, challenges and potentials in South East Asia: an assessment of suitable sites for a shipping canal in the South Thai Isthmus". *GeoJournal*. **70** (2–3): 161–172. CiteSeerX 10.1.1.575.4366. doi:10.1007/s10708-008-9122-3.

แหล่งข้อมูลอื่น
---------------

* Thai Canal project (Thai Language Site)
* *Geo-economics of the Thai Canal* (Video) (ภาษาอังกฤษ). Caspian Report. 2018-04-30. สืบค้นเมื่อ 2018-05-10.
* Thai Canal A resource page featuring historical archives of news articles, maps, and other reports.
* รายงานการศึกษาเรื่อง ความเป็นไปได้ของโครงการขุดคอคอดกระ เก็บถาวร 2010-09-21 ที่ เวย์แบ็กแมชชีน จากสำนักราชเลขาธิการวุฒิสภา

พิกัดภูมิศาสตร์: 10°11′N 98°53′E﻿ / ﻿10.183°N 98.883°E﻿ / 10.183; 98.883